प्रतीकात्मक चित्र। | तस्वीर साभार: Thinkstock

नई दिल्ली: भारत के 35 वर्षीय एक आईटी मैनेजर को उड़ान के दौरान महिला के साथ यौन दुर्व्यवहार करने के मामले में दोषी पाया गया है। मीडिया रिपोर्ट्स के मुताबिक मैनेजर ने अमेरिका की फ्लाइट में महिला के साथ छेड़छाड़ की थी। घटना के दौरान महिला नींद में थी। आरोपी का नाम प्रभु रामामुर्ति है, जो पिछले दो सालों से एक आईटी कंपनी में काम कर रहा था। डेट्राइट न्यूज की रिपोर्ट के मुताबिक दोषी को यूएस डिस्ट्रिक्ट जज द्वारा 12 दिसंबर को सजा सुनाई जाएगी।

उस अपराध के लिए प्रभु रामामुर्ति को उम्र कैद की सजा सुनाई जा सकती है। अगर उसके रिहा किया गया तो उसे तुरंत ही भारत डिपोर्ट कर दिया जाएगा। रिपोर्ट के मुताबिक मामले में दोषी को सजा 7 महीने के बाद दी जाएगी।

प्रभु रामामुर्ति ने सात महीने पहले स्प्रिट एयरलाइन की फ्लाइट में 22 साल की महिला के साथ यौन दुर्व्यवहार किया था। उस वक्त आरोपी की पत्नी भी वहां मौजूद थी और वह उसकी बगल की ही सीट पर बैठी थी। मिशिगन की फेडरल ज्यूरी ने रामामूर्ति को महिला के साथ यौन दुर्व्यवहार के मामले में दोषी माना है।

पढ़ें: कैब 'हाईजैक' कर दिल्ली एयरपोर्ट में घुसने की कोशिश कर रहा था युवक, CISF ने धर दबोचा

रिपोर्ट के मुताबिक पांच दिनों की ट्रायल में ज्यूरी ने चार घंटे से भी कम के विचार विमर्श के बाद रामामूर्ति को दोषी करार दिया है। यूएस अटॉर्नी मैथ्यू श्नाइडर ने मामले में कहा है कि हम इस प्रकार के व्यवहार को बर्दास्त नहीं कर सकते हैं। जहां कोई भी पीड़िता की किसी हालत का फायदा उठाए। हम ज्यूरी के फैसले से खुश हैं। हम मामले में पीड़िता के साहस को लेकर खुश हैं, जिसने अपनी बात रखने का साहस दिखाया।

महिला ने बताया कि वह सो रही थी, जब किसी ने उसकी पैंट में हाथ डाला। जब उसकी आंख खुली तो उसने देखा कि उसकी पैंट की बैटन खुली थी और उसकी शर्ट भी खुली थी। जिसके बाद महिला ने फ्लाइट अटेंडेंट को इसी जानकारी दी।

क्राइम की खबरें CRIME NEWS IN HINDI पर पढ़ें, देश भर की अन्य खबरों के ल‍िए बने रह‍िए TIMES NOW HINDI के साथ। देश और दुन‍िया की सभी खबरों की ताजा अपडेट के ल‍िए जुड़िए हमारे FACEBOOK पेज से।